open-index/open-wikipedia-markdown huggingface dataset:
იგოეთის წითელი საყდარი

მინი|იგოეთის წითელი საყდარი
**იგოეთის წითელი საყდარი** – ეკლესია კასპის მუნიციპალიტეტის სოფელ იგოეთის სამხრეთ-აღმოსავლეთით, თბილისი-გორის გზის პირას, ქ. კასპის გადასახვევიდან 150 მეტრზე. თარიღდება გვიანდელი ფეოდალური ხანით. 1983 წელს ძეგლს ჩაუტარდა სარესტავრაციო სამუშაოები. 

ეკლესია დარბაზულია (10 X 6,15 მ), ნაგებია ძირითადად მუქი წითელი ფერის აგურით, წყობაში ჩართულია ნატეხი და რიყის ქვაც. შესასვლელი დასავლეთიდანაა. ნახევარწრიული აფსიდის ღერძზე ფართო სარკმელია, მის ორივე მხარეს - თითო ღრმა თაღოვანი ნიში. ორი სარკმელი სამხრეთ კედელშია, ერთი - დასავლეთისაში. გრძივი კედლები დანაწევრებულია ორსაფეხურიანი მასიური პილასტრით, რომლებსაც ცილინდრული კამარის საბჯენი თაღები ეყრდნობა.

## ლიტერატურა
* მაკალათია ს., ლეხურას ხეობა, თბ.,1964 წ.

## სქოლიო
კატეგორია:კასპის მუნიციპალიტეტის ტაძრები
მახალაკაური

** მახალაკაური** — სოფელი საქართველოში, აჭარის ავტონომიურ რესპუბლიკაში, ხულოს მუნიციპალიტეტში (ფუშრუკაულის თემი), მდინარე სხალთის (აჭარისწყლის მარცხენა შენაკადი) მარჯვენა მხარეს. ზღვის დონიდან 1045 მ, ხულოდან 35 კმ.

## დემოგრაფია
2014 წლის აღწერის მონაცემებით სოფელში ცხოვრობს 82 ადამიანი.

## ლიტერატურა
## სქოლიო
კატეგორია:ხულოს მუნიციპალიტეტის სოფლები
მთისუბანი (ხულოს მუნიციპალიტეტი)

**მთისუბანი** (ყოფილი *მუმსუი*) — სოფელი საქართველოში, აჭარის ავტონომიურ რესპუბლიკაში, ხულოს მუნიციპალიტეტში (თხილვანის თემი). მდებარეობს არსიანის ქედის დასავლეთ კალთაზე. ზღვის დონიდან 1450 მ, ხულოდან 45 კმ.

## დემოგრაფია
2014 წლის აღწერის მონაცემებით სოფელში ცხოვრობს 167 ადამიანი.

## ლიტერატურა
## სქოლიო
კატეგორია:ხულოს მუნიციპალიტეტის სოფლები
მეხელაშვილები (ხულოს მუნიციპალიტეტი)

**მეხელაშვილები** — სოფელი საქართველოში, აჭარის ავტონომიურ რესპუბლიკაში, ხულოს მუნიციპალიტეტში (ღორჯომის თემი). მდებარეობს მესხეთის ქედის სამხრეთ კალთაზე. ზღვის დონიდან 1350 მ, ხულოდან 17 კმ.

## დემოგრაფია
2014 წლის აღწერის მონაცემებით სოფელში ცხოვრობს 156 ადამიანი.

## ლიტერატურა
## სქოლიო
კატეგორია:ხულოს მუნიციპალიტეტის სოფლები
დეპორტაცია

**დეპორტაცია** — ადამიანის ან ადამიანების ჯგუფის სახელმწიფოდან გაძევება. მიუხედავად იმისა, რომ სასჯელის მოსახდელად გადაყვანას, ექსტრადიციასა და დეპორტაციას შედეგობრივად ერთი და იგივე ეფექტი აქვს, პირის გაძევება ქვეყნის ტერიტორიიდან, სამივე პროცედურას თავისი წესები და მიზნები გააჩნია. სასჯელის მოსახდელად გადაყვანის შემთხვევაში, პირი უცხო სახელმწიფოდან სამშობლოში გადაყავთ სასჯელის მოხდის გასაგრძელებლად. ექსტრადიციის მიზანია პირის ერთი სახელმწიფოდან მეორეში გადაყვანა გასამართლების ან მისჯილი სასჯელის მოხდის მიზნით. დეპორტაცია არის უცხოელის გაძევება იმ მიზეზით, რომ ის გამძევებელი სახელმწიფოს საზოგადოებრივ წესრიგს საფრთხეს უქმნის.

## იხილეთ აგრეთვე
* გაძევება

## სქოლიო 
კატეგორია:დემოგრაფია
კატეგორია:მოსახლეობის მიგრაცია
კატეგორია:დეპორტაცია
კატეგორია:სასჯელები
ბადაინ-ჯარანის უდაბნო

**ბადაინ-ჯარანის უდაბნო** — უდაბნო ჩინეთში. მდებარეობს განსუს, ნინსია-ხუეისა და შიგა მონღოლეთის პროვინციების ტერიტორიაზე. ფართობი შეადგენს 49 000 კმ²-ს.

უდაბნოში მდებარეობს უძრავი, უმაღლესი დიუნები მთელ დედამიწაზე. ზოგიერთი მათგანის სიმაღლე 500 მეტრია. გამოირჩევა მიწისქვეშა წყლების სიმრავლით. როგორც ანალიზებმა აჩვენა, ეს წყალი თოვლის ნადნობია და მოსულია ასობით კილომეტრით დაშორებული მთებიდან.

უდაბნო ასევე მოიცავს დიუნებს შორის მდებარე 100-მდე ტბას, რომელთაგან ზოგი მტკნარია, ზოგი კი ექსტრემალურად მლაშე. სწორედ ამ ტბების გამო ეწოდა უდაბნოს ეს სახელი და მონღოლურ ენაზე *„უცნაურ ტბებს“* ნიშნავს. უდაბნოს ტერიტორიაზე გაედინება მდინარე რუო-შუი.

## რესურსები ინტერნეტში 
* ბადაინ ჯარანის უდაბნო
* ფოტოები

კატეგორია:ჩინეთის უდაბნოები
პრეაჰ-ვიჰეარის ტაძარი

**პრეაჰ-ვიჰეარის ტაძარი** () – ქმერების იმპერიის სატაძრო კომპლექსი. ეკუთვნოდა ღმერთ შივას. ტაძარი წარმოადგენს სადავო ტერიტორიას კამბოჯასა და ტაილანდს შორის. 2008 წლიდან ძეგლი იუნესკოს მსოფლიო მემკვიდრეობის ძეგლების სიაში შეიტანეს. 

2011 წლის 6 თებერვალს ტაძარი ნაწილობრივ დაზიანდა ტაილანდის არმიის მიერ განხორციელებული დაბომბვის შედეგად. 

## ისტორია 
ტაძრის მშენებლობა დაიწყო 893 წელს, ქმერების მეფის იაშოვარმან I-ის (889–910) მეფობის დროს.

## იხილეთ აგრეთვე
*მსოფლიო მემკვიდრეობის სია აზიასა და ოკეანეთში

## რესურსები ინტერნეტში 
* Preah-Vihear.com   
* Case Concerning the Temple of Preah Vihear  
* UNESCO Official Preah Vihear World Heritage Site Page
* Temple of Doom   

## სქოლიო 
კატეგორია:მსოფლიო მემკვიდრეობის ძეგლები კამბოჯაში
ჰამის უდაბნო

**ჰამის უდაბნო** — უდაბნო აზიაში, წარმოადგენს გობის უდაბნოს ნაწილს. მდებარეობს ტიან-შანისა და ნან-შანის მთათა სისტემებს შორის. დასავლეთით დაკავშირებულია ლოპის უდაბნოსთან.

მდებარეობს ზღვის დონიდან 1500 მეტრზე. უდაბნოს შუაგულის გადაკვეთა 130 კმ სიგრძისაა.

ჰამის მთავარი მახასიათებელია ტალღოვანი ვაკე, რომელზეც მიმოფანტულია ქვა-ღორღი და მწირი მცენარეულობა.

1879 წელს უდაბნო გადაკვეთა ნიკოლოზ პრჟევალსკიმ.

## რესურსები ინტერნეტში 
* ჰამის უდაბნო

კატეგორია:ჩინეთის უდაბნოები
ტენგერის უდაბნო

**ტენგერის უდაბნო** () — უდაბნო აზიაში, ჩინეთის ტერიტორიაზე, შიგა მონღოლეთის ავტონომიურ პროვინციაში. მოიცავს 36 700 კმ² ტერიტორიას.

უდაბნოში მდებარეობს საკმაოდ მაღალი დიუნები, რომლებსაც ქარი სხვადასხვა ფორმებს აძლევს, რის დროსაც ქვიშა ზარისმაგვარ ხმას გამოსცემს.

## რესურსები ინტერნეტში
* NASA imaging: Dust Storm in the Tengger Desert
* China Plans Green Belt Between Tengger and Badain Jaran Deserts To Prevent Converging

კატეგორია:ჩინეთის უდაბნოები
მანიაკეთი

**მანიაკეთი** — სოფელი საქართველოში, აჭარის ავტონომიურ რესპუბლიკაში, ხულოს მუნიციპალიტეტში (დიოკნისის თემი), მდინარეების აჭარისწყლისა და სხალთის წყალგამყოფის ჩრდილოეთ კალთაზე. ზღვის დონიდან 1160 მ, ხულოდან 10 კმ.

## დემოგრაფია
2014 წლის აღწერის მონაცემებით სოფელში ცხოვრობს 298 ადამიანი.

## ლიტერატურა
## სქოლიო
კატეგორია:ხულოს მუნიციპალიტეტის სოფლები
აბათხევი

**აბათხევი** — სოფელი ახალციხის მუნიციპალიტეტში (წყალთბილას ტერიტორიული ერთეული). 

აბათხევი მდებარეობს ზღვის დონიდან 1340 მ, ახალციხიდან 16 კმ-ის დაშორებით. სოფელში არის XVII საუკუნის ეკლესია, წმინდა ჯვრის სახელობის კათოლიკური ეკლესია (1881-1886), II მსოფლიო ომში დაღუპულთა ხსოვნისადმი მიძღვნილი ობელისკი (1982), ასევე თაბაშირის საბადო.

## დემოგრაფია
2014 წლის აღწერის მონაცემებით სოფელში ცხოვრობს 185 ადამიანი.

## ლიტერატურა 
## რესურსები ინტერნეტში 
* ინფორმაცია აბათხევის ეკლესიის შესახებ

## სქოლიო
კატეგორია:ახალციხის მუნიციპალიტეტის სოფლები
აბაშისპირი

**აბაშისპირი** (*ყოფილი* ***საჩოჩიო***) — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში. ნორიოს ადმინისტრაციული ერთეული.

## გეოგრაფია
აბაშისპირი მდებარეობს კოლხეთის დაბლობის ცენტრალურ ნაწილში, ოდიშის დაბლობზე, მდინარე აბაშის (ტეხურის მარცხენა შენაკადი) მარცხენა მხარეს და მდინარეების, რიონისა და ნოღელას (რიონის მარჯვენა შენაკადი) მარჯვენა მხარეს, ზღვის დონიდან 20 მეტრზე. აბაშიდან დაშორებულია 1,5 კილომეტრით. 1915 წლისთვის შედიოდა კვათანას სასოფლო საზოგადოებაში.

სოფელ აბაშისპირს ესაზღვრება აბაშის მუნიციპალიტეტის სოფლები: ჩრდილოეთით — ნორიო, სამხრეთით — ეწერი, დასავლეთით — სუჯუნა და აღმოსავლეთით — ქალაქი აბაშა.

## დემოგრაფია
2014 წლის აღწერის მონაცემებით სოფელში ცხოვრობს 262 ადამიანი.

## იხილეთ აგრეთვე
* აბაშის მუნიციპალიტეტის სოფლების სია

## ლიტერატურა 
## სქოლიო
კატეგორია:აბაშის მუნიციპალიტეტის სოფლები
ყარაყუმი

მინი|250პქ|ყარაყუმის მდებარეობა
მინი|250პქ|ყარაყუმის თანამგზავრული ფოტო
მინი|250პქ|ყარაყუმი
**ყარაყუმი** (თურქმენ. *Garagum, შავი ქვიშა*) — უდაბნო ცენტრალურ აზიაში. გადაჭიმულია 350 000 კმ²-ზე და მოიცავს თანამედროვე თურქმენეთის 70 %-ს. მოსახლეობა ძალიან მეჩხერადაა გაფანტული, ერთი ადამიანი 6,5 კმ²-ზე. ნალექები საკმაოდ იშვიათია. 

## მდებარეობა 
მდებარეობს კასპიის ზღვის აღმოსავლეთით, არალის ზღვამდე ჩრდილოეთით, ჩრდილო-აღმოსავლეთით მდინარე ამუდარიასა და ყიზილყუმის უდაბნომდე. არალის ზღვის დაშრობასთან ერთად, უდაბნოს ფართობი იმატებს.

## ჰიდროგრაფია 
უდაბნოს კვეთს მსოფლიოში სიდიდით მეორე საირიგაციო არხი — ყარაყუმის არხი, რომელიც 1954 წელს აშენდა და რომლის სიგრძეც 1375 კმ-ია. მასში ყოველწლიურად 13-20 კმ³ წყალი გაედინება.

## არქეოლოგია 
ყარაყუმში მდებარე დიდი ბალკანის მთებში, არქეოლოგებმა აღმოაჩინეს ქვის ხანის ადამიანის ნასახლარები. 

## ეკონომიკა 
უდაბნოში მდებარე მარისა და ტეჯების ოაზისებში მოყავთ ბამბა. 

## ტრანსპორტი 
ყარაყუმის უდაბნოს კვეთს ტრანსკასპიური სარკინიგზო მაგისტრალი.

## გეოლოგია 
ყარაყუმის ტერიტორიაზე მდებარეობს ნავთობისა და ბუნებრივი აირის უდიდესი მარაგები.

## რესურსები ინტერნეტში 
* TravelBlog Darwasa Craters: Entrance to Hell
* Gonur Depe site in the Karakum Desert
* photos and about the Karakum Desert

## სქოლიო 
კატეგორია:ცენტრალური აზია
კატეგორია:თურქმენეთის უდაბნოები
კატეგორია:ყაზახეთის უდაბნოები
კატეგორია:უზბეკეთის უდაბნოები
მხედარი (ჭადრაკი)

**მხედარი** (იუნიკოდი ♘ ♞) — ჭადრაკის ფიგურა. მსუბუქი ფიგურა. სიძლიერით დაახლოებით კუს ან სამი პაიკის ტოლფასი. ჭადრაკის პარტიის დაწყებისას თითოეულ მოთამაშეს ორი მხედარი ჰყავს. პარტიის დასაწყისში თეთრი მხედრები დგანან b1, g1, ხოლო შავი მხედრები b8 და g8 უჯრებზე.

მხედარი ერთადერთი ფიგურაა რომელსაც შეუძლია გადაახტეს როგორც თავის, ასევე მეტოქის ფიგურებს. მხედარი დადის ლათინური ,,L’’-ს ფორმით. თავიდან ორი უჯრა ჰორიზინტალურად ან ვერტიკალურად და მერე ერთი უჯრა ვერტიკალურად ან ჰორიზონტალურად.

კატეგორია:ჭადრაკის ფიგურები
რატანა

thumbnail|250px|right|რატანული ეკლესია რაეტიჰთან
**რატანა** (მაორ: Rātana) — ახალ ზელანდიაში XX საუკუნეში *ტაჰუპოტიკი ვირემუ რატანას* მიერ დაარსებული მაორული რელიგია და ტომობრივი პოლიტიკური მიმდინარეობაა. რატანას ეკლესიას აქვს შტაბები რატანას დასახლებაში, ვანგანუისთან ახლოს.

## რესურსები ინტერნეტში
* მაორის ლიდერები  - ვაიტანგის ხელშეკრულება
* New Zealand Herald, 6 January 2006 Enduring attraction of Ratana
* მძინარე გოლიათი
* ტე ჰააჰი რატანა; რატანის ეკლესია (ოფიციალური საიტი) 
* Photos of T W Ratana and the Ratana Church by Ans Westra

კატეგორია:რელიგია ახალ ზელანდიაში
ვიქტორ სოჩავა

**ვიქტორ ბორისის ძე სოჩავა** ( დ.  20 ივნისი [ ძვ. სტ. 7 ივნისი], 1905, პარგოლოვო, — გ. 29 დეკემბერი 1978, ლენინგრადი) — რუსი გეობოტანიკოსი და გეოგრაფი. სსრკ მეცნიერებათა აკადემიის აკადემიკოსი (1968). ციმბირის გეოგრაფიული სკოლის შემქმნელი. იყო მეცნიერების ბრწყინვალე პროპაგანდისტი და მეცნიერების ცნობილი ისტორიკოსი.  

## ბიოგრაფია 
1924 წელს დაამთავრა ლენინგრადის სასოფლო-სამეურნეო ინსტიტუტი. 1931-1936 წლებში და 1943-1964 წლებში მუშაობდა სსრკ მეცნიერებათა აკადემიის ბოტანიკის ინსტიტუტში; 1935-1938 წლებში — არქტიკის ინსტიტუტში; 1938-1958 წლებში — ასწავლიდა ლენინგრადის სახელმწიფო უნივერსიტეტში (1944 წლიდან პროფესორი); 1939-1950 წლებში — ლენინგრადის პედაგოგიურ ინსტიტუტში.

1959 წლიდან იყო სსრკ მეცნიერებათა აკადემიის ციმბირის განყოფილების ციმბირისა და შორეული აღმოსავლეთის გეოგრაფიის ინსტიტუტის (ირკუტსკი) დირექტორი. 

გეოგრაფიაში სოჩავას მოღვაწეობის ძირითადი სფერო იყო ლანდშაფტმცოდნეობა. თეორიული და ექსპერიმენტული დამუშავებას მოყვა გეოსისტემებზე მოძღვრების შექმნა და მისი დამუშავება. მისი მთავარი შრომები მიეძღვნა ლანდშაფტებისა და მცენარეულობის კლასიფიკაციას, ბუნებრივ დარაიონებას, გეოსისტემებს, ტაიგის შესწავლისა და ათვისების პრობლემებს. სოჩავამ დაამუშავა გეობოტანიკის კარტირებისა და რუკათა კლასიფიკაციის მთავარი თეორიული დებულებანი. დიდ ყურადღებას უთმობდა გეორაფიული პროგნოზირების შესწავლის საქმეს.

1926-1938 წლებში მის მიერ ჩაატარებული მრავალრიცხოვანი სამეცნიერო ექსპედიციები მოიცავდა ურალს, ჩუკოტკას, პრიმორიეს და ა.შ. ვიქტორ სოჩავას სამეცნიერო შრომები გამოქვეყნებულია სხვადასხვა ენებზე.

დაჯილდოებულია 2 ლენინის ორდენითა და მედლებით.

## თხზულებები 
* Растительность лесной зоны, в кн.: Животный мир СССР, т. 4, М. — Л., 1953;
* Теоретические положения топологии степных геосистем, в кн.; Топология степных геосистем, Л., 1970;
* Классификация растительности как иерархия динамических систем, в кн.: Геоботаническое картографирование, 1972, Л., 1972;
* Геотопология как раздел учения о геосистемах, в кн.: Топологические аспекты учения о геосистемах, Новосиб., 1974.

## ლიტერატურა 
* Виктор Борисович Сочава (жизненный путь, научное творчество). — Новосибирск: Издательство СО РАН, 2001.

კატეგორია:საბჭოთა გეოგრაფები
კატეგორია:რუსი გეოგრაფები
კატეგორია:სსრკ-ის მეცნიერებათა აკადემიის ნამდვილი წევრები
კატეგორია:ლენინის ორდენის კავალრები
მეფე (ჭადრაკი)

**მეფე** (უნიკოდი ♔ ♚) — ჭადრაკის მთავარი ფიგურა. თამაშში მთავარი ფიგურა არის მეფე და მისი დატყვევება, ე.&nbsp;ი. დაშამათება, თამაშის დამთავრებას ნიშნავს. იგებს ის, ვინც მოახერხებს მოწინააღმდეგის მეფის დაშამათებას.

მეფის სვლები, სხვა ფიგურებთან შედარებით, ძალზე შეზღუდულია. მას შეუძლია გადაადგილდეს ნებისმიერ მეზობელ უჯრაზე, ოღონდ იმ პირობით, თუ მასზე რომელიმე ფიგურა არ დგას, ან იმ უჯრაზე არ გადის მოწინააღმდეგის ფიგურის ცეცხლის ხაზი.

კატეგორია:ჭადრაკის ფიგურები
ტრონის პერსონაჟების სია

აქ განხილულია ფილმებისა და თამაშების სერიის ტრონი პერსონაჟები.

## შექმნა 
## ტრონი 
### ბიტი
### ლორა ბეინზი
კომპანიის 'ენკომი' ინჟინერი და მკვლევარი. კევინ ფლინის ყოფილი და ალან ბრედლის ამჟამინდელი შეყვარებული.

### ალან ბრედლი
კომპიუტერული პროგრამისტი, რომელიც კომპანიის 'ენკომი' თანამშრომელი და კევინ ფლინის მეგობარია.

### კლუ
### ედ დილინჯერი
### კევინ ფლინი
პირველი ფილმის მთავარი გმირი, რომლის როლს ჯეფ ბრიჯესი ასრულებს.

### ძირითადი კონტროლის პროგრამა
### რამი
### სარკი
### ტრონი
### იორი
## ტრონი 2.0 და სხვა
### ჯეტ ბრედლი
### მერკური
### Ma3a
### თორნი
### კერნელი
### ბაიტი
### მონაცემთა აჩრდილები
### სეთ კრაუნი, ევა პოპოვი და ეზმონდ ბეიზა
## ტრონი: მემკვიდრეობა და სხვა
### აბრახასი
### ბეკი
### კლუ
### ISOები
### სემ ფლინი
### კესტორი
### ქუორა
### რინზლერი
### ტეზლერი
### ედვარდ დილინჯერ უმცრ.
### სხვა პერსონაჟები
კატეგორია:ტრონი
პაიკი

**პაიკი** (იუნიკოდი ♙♟) — ჭადრაკის ფიგურა. ყველაზე სუსტი ფიგურა თამაშში. ჭადრაკის პარტიის დაწყებისას თითოეულ მოთამაშეს რვა-რვა პაიკი ყავთ. პარტიის დასაწყისში პაიკები დგანან მეორე და მეშვიდე ჰორიზონტალზე. 

პაიკი მოძრაობს მხოლოდ წინ ერთი უჯრით (მხოლოდ საწყისი მდგომარეობიდან შეიძლია ორ უჯრაზე გადაადგილება). მეტოქის ფიგურას იღებს დიაგონალურად მხოლოდ ერთ უჯრაზე. მერვე ჰორიზონტალის (შავი პაიკი პირველი ჰორიზონტალის) მიღწევისას პაიკი შეიძლება გადაიქცეს იმ ფიგურად რომელსაც მოთამაშე ჩათვლის საჭიროდ.

კატეგორია:ჭადრაკის ფიგურები
ქებათა ქება ნიკორწმინდას

**„ქებათა ქება ნიკორწმინდას“** — გალაკტიონ ტაბიძის ლექსი, რომელიც დაწერილია 1947 წელს.

ჯერ კიდევ ახალგაზრდობაში დაუწყია გალაკტიონს წიგნის წერა, რომელსაც „ქართული ორნამენტი“ უნდა დარქმეოდა. პოეტის მრწამსით, „ენით გამოხატულ სიბრძნეს — გამოხატავს ხელოვნება, არა მარტო სიტყვიერი, არამედ უენოც, ქვაც, ხუროთმოძღვრება“. ამ „უენო“, მაგრამ პოეზიის ენაზე ამეტყველებული ნიკორწმინდის ტაძრის ქებას აღავლენს პოეტი თავის ლექსში. თუმცა, ეს პოეტური ქმნილება მხოლოდ XI საუკუნის ცნობილი ისტორიული ტაძრის განსადიდებლად დაწერილი ნაწარმოები როდია, იგი საერთოდ მთელი ქართული ხუროთმოძღვრების ხოტბასაც წარმოადგენს. ქართული ხუროთმოძღვრული ძეგლებისადმი გალაკტიონის ასეთი დამოკიდებულება რომ შემთხვევითი არაა, ამას გალაკტიონის მიერ საკუთარი შემოქმედების საგულისხმო თვითშეფასებაც აშკარად ადასტურებს: ვინაც გაიგებს ჩუქურთმას ქართულს, ის პოეზიას ჩემსას გაიგებსო.

## ლექსის შექმნის ისტორია 
მინი|მარჯვნივ|ნიკორწმინდის საკათედრო ტაძარი
1947 წელს გალაკტიონი დასასვენებლად კურორტ შოვში იმყოფებოდა. კურორტის ხელმძღვანელობა თავს არ ზოგავდა პოეტისთვის კარგი პირობების შესაქმნელად. ხელმძღვანელობის დავალებით ნიკორწმინდელ მოხუც დურგალს - ნიკოლოზ ვაჩაძეს გალაკტიონისთვის ტყეში, მუხის ქვეშ, მაგიდა გაუკეთებია „დიდის გულმოდგინებით“ და მასთან მისასვლელი ბილიკიც გაუყვანია. პოეტი იგონებს: „ამგვარად, ჩემს განკარგულებაში იყო ახალთახალი ხეივანი, ჩემთვის სრულიად საკმარისი დაფიქრებისა და მოგონებებისათვის“. გალაკტიონმა მხოლოდ დურგლის ნაამბობის გონებაში რეალიზებით შექმნა ნიკორწმინდის სახე და ასე აღავლინა მისი ხოტბა.

## ლიტერატურა 
* 
* 
* 
* 
* 

## რესურსები ინტერნეტში 
* ნიკორწმინდის ფოტოები ვიკისაწყობში
* „ქებათა ქება ნიკორწმინდას“  საიტზე Lib.ge
* „ქებათა ქება ნიკორწმინდას“ PDF ფორმატში საქართველოს პარლამენტის ეროვნული ბიბლიოთეკიდან

## სქოლიო 
კატეგორია:გალაკტიონ ტაბიძის ნაწარმოებები
კატეგორია:ქართული ლექსები
სოლომონის დინასტია

**სოლომონის დინასტია** — ეთიოპიის ტრადიციული სამეფო დინასტია, რომლის წარმომადგენლებიც სოლომონის და საბაელთა დედოფლის მაკედას შთამომავლად მიიჩნევდნენ თავს. მათ შვილად ითვლებოდა ეთიოპიის პირველი იმპერატორი მენელიკ I.

## სქოლიო
კატეგორია:სოლომონის დინასტია
კატეგორია:ეთიოპიის იმპერატორები
კატეგორია:აფრიკის სამეფო დინასტიები
ბჰავაჩაკრა

.]]
**ბჰავაჩაკრა** (სანსკ., დევანაგარი: भवचक्र *ბჰავაჩაკრა*, პალი: भभचक्क *ბჰავაჩაკკა*; ტიბ: སྲིད་པའི་འཁོར་ལོ་ ვაილი: 'srid pa'i 'khor lo *რიპე ქორლო*) ან **ბჰავას ბორბალი** — წრის ფორმის სამსარის სიმბოლური წარმოდგენის ნაკრებია; ძირითადად, გვხვდება ტიბეტურ ბუდისტურ ხელოვნებაში. სამსარა დაბადების (ჯატი), სიცოცხლისა (ბჰავა) და სიკვდილის (ჯარამარანა) უწყვეტი ციკლია, რომლისგანაც გასხივოსნებით (ბოდჰი) თავისუფლდებიან.

ლეგენდის თანახმად, ბჰავაჩაკრას პირველი ნახატი შექმნა თავად ბუდა შაკიამუნიმ.

ბუდისტურ ნახატზე, შესაბამისი კარმული ქმედებით ვხვდებით შესაბამის „სამეფოში“/სამყაროში. ბორბლის გარეთ ასახულია ბუდისტური გზა.

ბჰავაჩაკრა, ზოგჯერ, ხუთსექციიანია, მაგრამ უფრო გავრცელებულია ექვსსექციიანი ფორმა.

ამ ექვს სივრცეში ასახულია გაუსხივოსნებელი ყოფის ექვსი ფორმა.

## ბჰავაჩაკრას სახელები
***ცხოვრების ბორბალი**
***არსებობის ბორბალი**
***რეინკარნაციის ბორბალი**
***ტანჯვის ბორბალი**
***გახდომის ბორბალი**
***ტრანსფორმაციის ბორბალი**
***სამსარის ბორბალი**

## ექვსი სამყარო
ბჰავაჩაკრას სფეროები დაყოფილია არსებობის ექვს „სამეფოდ“ (ან სამყაროდ):
# დევათა (ღმერთების) სამყარო
# ასურათა (ნახევარღმერთების) სამყარო
# ადამიანთა სამყარო
# ცხოველთა სამყარო
# პრეტათა (მშიერი სულების) სამყარო
# ნარაკა (ჯოჯოხეთი)

## გარე წრე
ექვსი სამყაროს წრის გარეთ არის 12 სფეროიანი წრე. მის მიხედვით 12 ნიდანას მიზეზი და შედეგია: (წრეზე გამოსახულია სიმბოლოთა სახით, რომლების ფრჩხილებში წერია)
# „ავიდჲა“ - უმეცრება (ბრმა, ხშირად მოსიარულე, ან კოჭლი)
# „სანქჰარა“ - ნებაყოფლობითი ქმედება (ჭურჭლის მკეთებელი მეთუნე)
# „ვიჯნანა“ - გონება (ხილის მკრეფავი მაიმუნი ან კაცი)
# „ნამარუპა“ - სახელი და ფორმა (ორი კაცი მცურავ ნავზე)
# „სადაჲატანა“ - გრძნობის 6 ორგანო: თვალი, ყური, ცხვირი, ენა, სხეული და გონება (ექვსფანჯრიანი სახლი)
# „სპარშა“ - კონტაქტი ან შეხება (შეუღლებული შეყვარებულები)
# „ვედანა“ - გრძნობა (ისარი თვალში)
# „ტანჰა“ - გადაწყვეტა, სურვილი, წყურვილი (მწყურვალე სვამს)
# „უპადანა“ - გაუმაძღრობა (მაიმუნი ან კაცი წყვეტს ხილს)
# „ბჰავა“ - არსებობა (წყვილის ნიშნობა)
# „ჯატი“ - დაბადება (მშობიარე ქალი)
# „ჯარამარანა“ - დაცემა და სიკვდილი (ცხედრის ზიდვა)

## იხილეთ აგრეთვე
*დჰარმაჩაკრა

## რესურსები ინტერნეტში
* „სიცოცხლის ბორბლის ინტერაქტიული ტური“ 
* „არსებობის ან რეინკარნაციის ბორბალი“
* „ტანჯვის ბორბალი“ 
* სიცოცხლის ბორბალი Rigpa Wiki-ზე

## სქოლიო
კატეგორია:ბუდიზმი
საუკუნის 100 წიგნი (Le Monde)

**საუკუნის 100 წიგნი** ( — XX საუკუნის ასი საუკეთესო წიგნის სია, რომელიც 1999 წლის გაზაფხულზე ფრანგული სადისტრიბუციო ქსელის, Fnac-ისა და პარიზული გაზეთის, *მონდის* მიერ ჩატარებული გამოკითხვის მიხედვით შეადგინეს. 

წიგნის მაღაზიებისა და ჟურნალისტების მიერ წინასწარ შედგენილი სიის მიხედვით, რომელშიც 200 ნაწარმოები იყო შეტანილი, 17 000 რესპოდენტს დაუსვეს შეკითხვა: „რომელი წიგნები დაგამახსოვრდათ“? ()

შედეგად მიღებულ სიაში მოხვდა როგორც პროზა, ასევე პოეზია, თეატრალური პიესები და კომიქსები.
__NOTOC__
## წიგნების ჩამონათვალი 
## იხილეთ აგრეთვე
*20px ნობელის პრემიის ლაურეატები ლიტერატურის დარგში

*100 ყველაზე გავლენიანი წიგნი, რაც კი ოდესმე დაწერილა
*საერთაშორისო ლენინური პრემია "ხალხთა შორის მშვიდობის განმტკიცებისათვის" — არაგონი, ბრეხტი

## სქოლიო 
კატეგორია:ლიტერატურა
კიტეე

**კიტეე** — სიდიდით 98-ე ქალაქი ფინეთში, მდებარეობს ქვეყნის აღმოსავლეთში, ჩრდილო კარელიის რეგიონში. 2010 წლის აღწერის მიხედვით, ქალაქში ცხოვრობს 9 310 მოქალაქე. მუნიციპალიტეტის დაკავებული ფართობი შეადგენს: 1 141,32 კმ², აქედან წყალი 275,61 კვადრატულ კილომეტრს იკავებს.

კიტეე მრავალეროვანი ფინური მუნიციპალიტეტია.

## ცნობილი კიტეელები 
ჯგუფის "Nightwish" წევრები წარმოშობით კიტეედან არიან:

* მომღერალი ტარია ტურუნენი 
* პიანისტი ტუომას ჰოლოპაინენი
* გიტარისტი ემპუ ვუორინენი

## რესურსები ინტერნეტში
* Town of Kitee – official website

## სქოლიო
კატეგორია:ფინეთის ქალაქები
შტრეკი

**შტრეკი** ( სიტყვასიტყვით – მანძილი) — ჰორიზონტალური გვირაბი, რომელსაც არ აქვს უშუალო გამოსასვლელი მიწის ზედაპირზე, გაჰყავთ ჩვეულებრივ, სასარგებლო წიაღისეულის განვრცობით ან გვერდით ქანებში. გვერდით ქანებში გაყვანილ გვირაბს საველე შტრეკს უწოდებენ, რომელიც გაყვანილია ფუჭ ქანში ფენის მიმართების (გავრცელების) ხაზის თანხვდენილად.

დანიშნულების მიხედვით შტრეკი არის ძირითადი, პანელის, სასართულე, სატრანსპორტო (საზიდი), სავენტილაციო და სხვა.

## იხილეთ აგრეთვე
* ორტი 
* კვერშლაგი
* შტოლნი 
* შურფი

## ლიტერატურა 
კატეგორია:სამთო სამუშაოები
IDE

**IDE (Integrated Drive Electronics)** — სისტემური ინტერფეისი, რომლის საშუალებითაც სისტემური პლატა ვინჩესტერის ელექტრონულ სქემას უკავშირდება.

* IDE (Intergrated Drive Electronics)- ინტერფეისი 1986 წელს დამუშავდა. IDE წარმოადგენს ძირითად ინტერფეისს, რომლის საშუალებითაც თანამედროვე პერსონალური კომპიუტერის სისტემური პლატა  ვინჩესტერის ელექტრონულ სქემას უკავშირდება. თავდაპირველად IDE ინტერფეისი პლატა-კონტროლერის სახით იყო რეალიძებული და სისტემურ პლატას ISA სალტის საშუალებით უკავშირდებოდა. უმეტეს შემთხვევაში IDE კონტროლერი მულტიპლატას წარმოადგენდა, მასში ინტეგრირებული იყო აგრეთვე დრეკადი დისკური მოწყობილობების FDD კონტროლერი, ზოგჯერ მიმდევრობითი, პარალელური და სათამაშო პორტებიც.

* თანამედროვე სისტემურ პლატებს *chipset*-ში ჩაშენებული IDE ჰოსტ-კონტოლერები გააჩნიათ, ამიტომ ცალკე IDE პლატა-კონტროლერები აღარ გამოიყენება. IDE განზოგადებული ტერმინია, რომელიც მიესადაგება ვინჩესტერს ჩაშენებული კონტროლერით. ვინჩესტერის IDE ინტერფეისს ოფიციალურად ეწოდა  ATA (AT Attachment) და მიღებულ იქნა ANSI (American NaTional Standards Institute) სტანდართის სახით . 

## რესურსები ინტერნეტში 
* pcguide.com

კატეგორია:კომპიუტერული ტექნოლოგია
LOL

thumb|right|გამოყენების მაგალითი - LOL კანფეტზე

**LOL**  — ინტერნეტ სლენგი, აბრევიატურა ინგლისური სიტყვებისა **laughing out loud** ან **laugh out loud**,  მისი პირდაპირი თარგმანია – *სიცილი ხმამაღლა*.
მის  შექმნას მოჰყვა უამრავი სხვა, მისი მსგავსი აბრევიატურული სლენგის წარმოქმნა (მაგალითად ROFL, LMAO, რომლებიც შეიძლება ჩაითვალოს, რომ LOL–თან შედარებით მძაფრია, ემფატიკური).

შეინიშნება ტენდენცია, რომ აბრევიატურა კარგავს თავის პირვანდელ მნიშვნელობას და გულისხმობს ირონიასა და დაცინვას მოსაუბრის მიმართ. 

## ვარიაციები 
* **LOLZ** — თითქმის იგივე მნიშვნელობის როგორც LOL.
* **LULZ** — უხერხული სიცილი, უმეტესად აღნიშნავს რაიმე ოინის მსხვერპლისადმი.
* **LOO..OOL** ან **LOLOL...LOLOL** — დამატებითი ემფატიკურობა, გაზვიადება.

## სქოლიო 
კატეგორია:სლენგი
კატეგორია:ინტერნეტი
კატეგორია:ინტერნეტ სლენგი
ამონეტი

**ამონეტი** (**ამაუნეტი**, **ამუნეტი**) — ეგვიპტურ მითოლოგიაში ღმერთ ამონის მდედრობითი განსახიერების ფორმა. ამონეტი გამოისახებოდა გველის თავით, ან როგორც გველი. 

## სქოლიო
კატეგორია:ეგვიპტური ღვთაებები
კატეგორია:ღმერთები ანბანის მიხედვით
შტოლნი

მინი|შესასვლელი მიტოვებულ შტოლნში
**შტოლნი** () — ჰორიზონტალური ან დახრილი გვირაბი, რომელსაც აქვს ერთი უშუალო გამოსასვლელი მიწის ზედაპირზე. დანიშნულების მიხედვით შტოლნი არის სასარგებლო წიაღისეულის საბადოს სადაზვერვო და საექსპლუატაციო, აგრეთვე სატრანსპორტო, სავენტილაციო და წყალამოსაღვრელი.

## იხილეთ აგრეთვე
* შტრეკი
* ორტი 

## ლიტერატურა
კატეგორია:სამთო სამუშაოები
Christmas Lights (სიმღერა)

**Christmas Lights** — ბრიტანული როკ-ჯგუფ Coldplay-ს სიმღერა. იგი ციფრულად ჩამოსატვირთი სინგლის სახით გამოიცა 2010 წლის 1 დეკემბერს, ხოლო მისი მუსიკალური ვიდეო, რომლის ავტორია რეჟისორი მეტ უაიტკროსი, გამოვიდა დეკემბრის ბოლოს.

სინგლი მოხვდა ბილბორდის ჩარტის 100-ეულში (#25) და ციფრულ ჩარტში (#12).

## სიმღერები
* Christmas Lights – 4:02

## მუსიკალური ვიდეო 
მინი|მარცხნივ|230პქ

ვიდეოზე საუბრები მის ოფიციალურად გამოშვებამდე ერთი თვით ადრე დაიწყო. თავდაპირველად დაგეგმილი იყო კლიპის ოქსფორდის ქუჩაზე გადაღება, ვინაიდან ეს ადგილი ნახსენებია სიმღერის ტექსტში. ასევე დაგეგმილი იყო The Beatles-ის All You Need Is Love-ის სტილის ვიდეოც შექმნა (ჯგუფისა და მისი მეგობრების სტუდიაში თავმოყრით). მაგრამ Coldplay ახალ ალბომზე მუშაობდა და სტუდიაში ხალხის თავმოყრა ჩანაწერის შექმნის პროცესს დაარღვევდა. ასევე დაგეგმილი იყო უილსდენის მუსიკალური დარბაზის გამოყენება. საბოლოოდ დიზაინერ მისტი ბაკლის დახმარებით არჩეული იქნა საუთ ბენკი.

## რესურსები ინტერნეტში 
*ინფორმაცია საიტზე Discogs

კატეგორია:2010 წლის სინგლები
კატეგორია:2010 წლის სიმღერები
კატეგორია:Coldplay-ს სიმღერები
ალიზე კორნე

**ალიზე კორნე** ( დ. 22 იანვარი, 1990, ნიცა, საფრანგეთი) — ფრანგი პროფესიონალი ჩოგბურთელი, მსოფლიოს ყოფილი მე-11 ჩოგანი.

კორნეს კარიერაში WTA-ის 6 ტურნირი აქვს ერთეულებში მოგებული. დიდი სლემის ტურნირებზე მისი საუკეთესო შედეგია მეოთხე რაუნდი სხვადასხვა წლებში. სანაკრებო დონეზე, ალიზეს საფრანგეთის ნაკრებთან ერთად ჰოპმანის თასი აქვს ერთხელ მოგებული.

## ადგილი რეიტინგში წლის ბოლოს 
## WTA-ის ტურნირების ფინალები 
### ერთეულები: 12 (6 გამარჯვება, 6 მარცხი)
|

|}

### წყვილები: 6 (3 გამარჯვება, 3 მარცხი)
|

|}

### სანაკრებო ტურნირები: 1 (1 გამარჯვება, 1 მარცხი)
(დ) – დახურული კორტი

## მთავარ ტურნირებზე ასპარეზობის შედეგები ერთეულებში
### ერთეულები
### წყვილები
## გამარჯვებები ტოპ-10-ის ჩოგბურთელებზე
## რესურსები ინტერნეტში 
*  
* 
* 
* კორნე WTA-ს ოფიციალურ საიტზე
* კორნე ITF-ის ოფიციალურ საიტზე 
* კორნე ფედერაციის თასის ოფიციალურ საიტზე 

## სქოლიო
კატეგორია:ფრანგი ჩოგბურთელები
კატეგორია:დაბადებული 1990
კატეგორია:დაბადებული 22 იანვარი
კატეგორია:ცოცხალი ადამიანები
ემილ ანდრე

**ემილ ანდრე** (; დ. 22 აგვისტო, 1871 — გ. 10 მარტი, 1933) — ფრანგი არქიტექტორი, ავეჯის დიზაინერი.

## ბიოგრაფია
ანდრე დაიბადა ნანსიში, საფრანგეთში. არქიტექტურას სწავლობდა (École des Beaux-Arts) პარიზში. 1894—1900 წლამდე იმოგზაურა ტუნისში, სიცილიაში, ეგვიპტეში, სპარსეთში, და ცეილონში, ამ მოგზაურობის პერიოდში მან შექმნა უამრავი ბლოკნოტი, რომლებსაც ახლდათ ნახაზები, წყლის საღებავები და ფოტოსურათები. იგი უკვე მუშაობდა მამის სტუდიაში (ჩარლზ ანდრე), შემდეგ კი იუჯინ ვალინთან, რომელთანაც მან შეიმუშავა არტ ნუვოს პრინციპები .

მას დაგეგმილი ჰქონდა გამხდარიყო პროფესორი ნანსის გამოყენებითი ხელოვნების და არქიტექტურის სკოლაში. ემილ ანდრე მიჩნეულია ჯგუფის ამ ერთ-ერთ მთავარ არქიტექტორად. მან ააგო არტ-ნუვოს შენობების ათეულზე მეტი ნენსში 1901 წლიდან და 1912 წლამდე.

## რესურსები ინტერნეტში
*Musée de l'École de Nancy 

კატეგორია:ფრანგი არქიტექტორები
კატეგორია:დაბადებული 22 აგვისტო
კატეგორია:დაბადებული 1881
კატეგორია:გარდაცვლილი 10 მარტი
კატეგორია:გარდაცვლილი 1933
თეიმურაზ გუგუშვილი

**თეიმურაზ გუგუშვილი** (დ. 7 მარტი, 1951, თბილისი) — ქართველი ოპერის მომღერალი (ლირიკულ-დრამატული ტენორი). საქართველოს სახალხო არტისტი (1989) და ღირსების ორდენის კავალერი. საქართველოს სახელმწიფო პრემიის, ზურაბ ანჯაფარიძის სახელობის, ზაქარია ფალიაშვილის სახელობისა და ირინა არხიპოვას სახელობის სახელმწიფო პრემიების ლაურეატი.

## ბიოგრაფია
თეიმურაზ გუგუშვილმა 1976 წელს დაამთავრა თბილისის სახელმწიფო კონსერვატორიის სოლო ვოკალის ფაკულტეტი, 1984 წელს კი ასპირანტურა (პროფესორ ნოდარ ანდღულაძის კლასი). 1982 - 83 წლებში სტაჟირება გაიარა მილანის ლა სკალაში სიმიონატოს ხელმძღვანელობით.

1978 წლიდან თეიმურაზ გუგუშვილი თბილისის ოპერისა და ბალეტის სახელმწიფო აკადემიური თეატრიის სოლისტია. იგი არის თბილისის სახელმწიფო კონსერვატორიის პროფესორი, სოლო სიმღერის კათედრის გამგე.

თეიმურაზ გუგუშვილი არაერთხელ წარსდგა უცხოელი მსმენელის წინაშე ყოფილი საბჭოთა კავშირის ყველა დიდი ქალაქის, აგრეთვე დანიის, ნიდერლანდების, ბელგიის, დიდი ბრიტანეთის, გერმანიის, საფრანგეთის, ესპანეთის, ამერიკის შეერთებული შტატების საოპერო თეატრების სცენაზე. მის შემოქმედებას კარგად იცნობენ უცხოეთში. თეიმურაზ გუგუშვილის შემოქმედებითი გრაფიკი დღემდე აქტიური საგასტროლო მარშრუტით გამოირჩევა. მომღერალის ფართო და მრავალფეროვანი რეპერტუარი მოიცავს პარტიებს შემდეგი ოპერებიდან: „სევილიელი დალაქი“ (ალმავივა), „სიყვარულის ნექტარი“ (ნემორინო), „რიგოლეტო“ (ჰერცოგი), „აიდა“ (რადამესი), „დონ კარლოსი“ (დონ კარლოსი), „პიკის ქალი“ (გერმანი), „ევგენი ონეგინი“ (ლენსკი), „ბორის გოდუნოვი“ (თვითმარქვია, ღვთის გლახა), „სამი ფორთოხლის სიყვარული“ (პრინცი), „აბესალომ და ეთერი“ (აბესალომი), „დაისი“ (მალხაზი), „ქეთო და კოტე“ (კოტე), „მინდია“ (მინდია), „მთვარის მოტაცება“ (არზაყანი) და სხვა.

## ჯილდოები და აღიარება
*1989 - საქართველოს სახალხო არტისტი
*1992 : საქართველოს სახელმწიფო პრემია
*1998 : ზურაბ ანჯაფარიძის სახელობის პრემია
*1999 : ღირსების ორდენი
*2003 : ზაქარია ფალიაშვილის სახელობის პრემია

## რესურსები ინტერნეტში
* თეიმურაზ გუგუშვილი. თბილისის სახელმწიფო კონსერვატორია

## სქოლიო
კატეგორია:დაბადებული 7 მარტი
კატეგორია:დაბადებული 1951
კატეგორია:ქართველი საოპერო მომღერლები
კატეგორია:თბილისში დაბადებულები
კატეგორია:საქართველოს სსრ-ის სახალხო არტისტები
კატეგორია:საქართველოს ღირსების ორდენის კავალრები
კატეგორია:საქართველოს სახელმწიფო პრემიის ლაურეატები
თ
Pentium Pro

thumb

** Pentium Pro**-1995 წელს დამუშავდა და 1998 წლამდე ყველაზე მძლავ პროცესორს წარმოადგენდა. იგი ქსელური სერვერებისთვისაა გათვალისწინებული. 

ადგილი აქვს შემდეგ სიახლეებს: 
                                                        
* გამოყენებულია სამი კონვეიერი; 
* კონვეირის საფეხურის რაოდენობა 14-მდეა გაზრდილი; 
* ინტეგრირებულია როგორც L1, ასევე L2 Cash მეხსიერება.

## რესურსები ინტერნეტში 
* http://www.intel.com/p/de_DE/support/highlights/processors/pentiumpro?wapkw=(Intel+Pentium+Pro+Processors)(http://www.intel.com)
*http://www.cpu-world.com/

კატეგორია:ინტელის x86 მიკროპროცესორები
კატეგორია:კომპიუტერული ტექნოლოგია
Pentium III

მინი|მარჯვნივ|250პქ|Pentium III
**Pentium III** -ის წარმოდგენა მოხდა 1999 წელს. Pentium II-თან შედარებით ადგილი აქვს რიგ სიახლეებს:

* დამატებულია გრაფიკული ინსტრუქციები SSE, რაც მნიშვნელოვნად აჩქარებს გრაფიკასთან მუშაობას;
* L2Cash მეხსიერება ინტეგრირებულია პროცესორის მიკროსქემაში

## რესურსები ინტერნეტში
*Listing of various PII, PIII, and Celeron alphanumeric model designations 
*Comparison of 7th generation x86 CPU architectures
*Intel FAQ about the pentium III processor serial number 

## სქოლიო
კატეგორია:ინტელის x86 მიკროპროცესორები
კატეგორია:კომპიუტერული ტექნოლოგია
მენელიკ I

**მენელიკ I** (დაბადების სახელი**ებნა ლა-ჰაკიმი**, არაბულიდან თარგმანში: "სიბრძნის ვაჟი"), ეთიოპიის პირველი ებრაელი იმპერატორი, რომელიც მეფე სოლომონის და მაკედას, საბაელთა დედოფლის ვაჟიშვილი იყო. ტრადიციული წყაროების მიხედვით ის ქრისტეს შობამდე დაახლოებით 950 წელს მმართველობდა. ტრადიციულად მას მიაწერენ აღთქმის კიდობნის ეთიოპიაში ჩატანას, მას შემდეგ რაც ის ზრდასრულების მიღწევის შემდეგ იერუსალიმში გაემგზავრა მამამისის სანახავად. *კებრა ნეგასტის* მიხედვით, მეფე სოლომონმა ყველა თავისი დიდებულის და ყველა თავისი ტაძრის მღვდლის თითო ვაჟი გააყოლა, როდესაც მენელიკი ბრუნდებოდა უკან დედამისის სამეფოში. სავარაუდოდ მას სამშობლოში წასაღებად კიდობნის ასლი დაუმზადეს. დედოფალ მაკედას გარდაცვლის შემდეგ ის ავიდა ტახტზე და შექმნა ახალი ტიტული *მეფეთ-მეფე* (ამჰარულად: ንጉሠ ነገሥት, იკითხება როგორც: ნაგუსა ნაგასტ). 

## იხილეთ აგრეთვე
*მენელიკ II (1844–1913)

## სქოლიო
კატეგორია:სოლომონის დინასტია
კატეგორია:ეთიოპიის იმპერატორები
Pentium 4

პროცესორი **Pentium 4** 2000 წელს დამუშავდა. იგი პროცესორების ახალ თაობას (80786) წარმოადგენს. მისი ტექნიკური მახასიათებლებია:

* სატაქტო სიხშირე - 1,3-3,2 გჰც;

* ტრანზისტორების რაოდენობა - 42-55 მილიონი;          thumb|Pentium 4-2,4GHz

* 64-თანრიგა გარე სალტე, რომელიც წინა პროცესორების 32 თანრიგა სალტის შეთაცსებადია;

* ყენდება სისტემურ პლატებზე, რომელთა სატაქო სიხშირე შეიძლება 400, 533, ან 800 მჰც-ს შეადგენდეს;

* არითმეტიკულ-ლოგიკური მოწყობილობა პროცესორის გაორმაგებულ სიხშირეზე მუშაობს;

* ჰიპერკონტეირული ტექნოლოგია (20 საფეხური);

* განშტოებების გაფართოებული პროგნოზირება;

* 20 კბაიტი მოცულობის L1 Cache მეხსიერება;

* პროცესორის მიკროსქემაში ჩაშენებული და მის სიხშირეზე მომუშავე 256 კბაიტი მოცულობის L2 Cache მეხსიერება;

* დამატებითი ინსტრუქციები აუდიო და ვიდეომონაცემების დასამუშავებლად;

* მოხმარებული სიმძლავრის შემცირების რეჟიმი.

ყველა ჩამოთვლილი კომპონენტიდან განსაკუთრებით საინტერესოა სისტემური სალტის სიხშირის მნიშვნელოვანი ზრდა. ტექნიკურად სალტე 100/133/200 მჰც სიხშირეზე მუშაობს, თუმცა ერთ ტაქტში ერთის ნაცვლად ოთხი მონაცაემი გადაიცემა.

## რესურსები ინტერნეტში 
* ინტელის დოკუმენტაცია Pentium 4-ზე
* Pentium 4-ის შიდა არქიტექტურა
* პრესკოტის მომავალი
* პრესკოტი ნორთვუდის წინააღმდეგ: Pentium 4-ის მიმოხილვა 
* www.cpu-world.com

კატეგორია:ინტელის x86 მიკროპროცესორები
კატეგორია:კომპიუტერული ტექნოლოგია
ISA

სალტე **ISA**(*Industry standart architecture*- სამრეწველო სტანდარტული არქიტექტურა) მრავალი წლის განმავლობაში პერსონალური კომპიუტერების სტანდარტულ უნივერსალურ სალტეს წარმოადგენდა.

## სალტე ISA-8 ბიტი 
ISA სალტის პირველი სტანდარტი 8-ბიტიან ვერსიას წარმოადგენს. იგი მხოლოდ     IBM XT-86 მოდელის პერსონალურ კომპიუტერებში გვხვდება. სალტე მუშაობს პროცესორის და სისტემური პლატის სიხშირეზე - 4,77 მჰც.    

## სალტე ISA-16 ბიტი 
ISAსტანდარტის შემდგომ განვითარებას 16-თანრიგა ISA (AT-BUS) სალტე წარმოადგენს. AT-BUS სლოტი ორი ნაწილისაგან შედგება. ერთი ნაწილი ზუსტად შეესაბამება 8-ბიტიან ISA სლოტს, ხოლო მეორე ნაწილი მონაცემთა/სამისამართო, წყვეტის და მეხსიერებისადმი პირდაპირი წვდომის (DMA) იმ დამატებითი სიგნალებისთვისაა განკუთვნილი, რომლებიც მხოლოდ 16-თანრიგა კონტროლერების მიერ გამოიყენება. ამრიგად, 16-ბიტიან ISA სლოტში შესაძლებელია როგორც 8, ასევე 16-თანრიგა კონტროლერების დაყენება.
      
ISA სალტეზე მონაცემთა გადაცემა შემდეგნაირად სრულდება. თაცდაპირველად სამისამართო სალტეზე გადაიცემა მეხსიერების უჯრედის ან შეყვანა-გამოყვანის პორტის მისამართი, ხოლო ამის შემდეგ მონაცემთა სალტეზე გაიცემა მონაცემი. რამდენიმე ტაქტის დაყოვნების შემდეგ გაიცემა ჩაწერის სტრობი (სინქროსიგნალი). ამ დროს უცნობია, მოესწრო თუ არა მონაცამის ჩაწერა. ამიტომ 16 თანრიგა ISA სალტის სამუშაო სიხშირე საკმაოდ დაბალია და 8,33მჰც-ს შეადგენს, რათა ყველაძე ნელმა მოწყობილობებმაც კი "მოასწრონ" მონაცემების გაცვლა.

ISA სალტეების ძირითადი უარყოფითი თვისება დაბალი სწრაფქმედებაა. intel 80386 და intel 80486 პროცესორების ოპტიმალური სატაქტო სიხშირით მუშაობის დროს ISA სალტეები ვერ უზრუნველყოფენ მონაცემთა ისეთი სიჩქარით გადაცემას, როგორითაც მათ ცენტრალური პროცესორი ამუშავებს. ამ დროს ადგილი აქვს პროცესორის მოცდენას (მოლოდინის ციკლები). ამიტომ საჭირო გახდა ახალი, უფრო მაღალი სწრაფქმედების მქონე სალტეების დამუშავება.

## რესურსები ინტერნეტში
*www.pcisig.com
*http://www.quatech.com/support/comm-over-isa.php 

კატეგორია:კომპიუტერული ტექნოლოგია
Spinefarm Records

**Spinefarm Records** ფინური ხმის ჩამწერი კომპანიაა, რომელიც უფრო ხშირად პატრონაჟს უწევს როკ-ჯგუფებს.  2002 წლიდან კომპანია მუშაობს როგორც Universal Records-ის ქვედანაყოფად ფინეთში, მაგრამ, ამავე დროს წარმოადგენს კერძო კომპანიას.

2007 წელს სტუდიის ფილიალი გაიხსნა ინგლისსში.

კატეგორია:მუსიკალური ლეიბლები
აბრაამ გოტლობ ვერნერი

**აბრაამ გოტლობ ვერნერი** ( დ. 25 სექტემბერი 1750, ვერაუ, ჰერლიცთან ახლოს — გ. 30 ივნისი 1817, დრეზდენი) — გერმანელი გეოლოგი და მინერალოგი. 
მის სახელთანაა დაკავშირებული მსხვილი გეოლოგიური სკოლის შექმნა.

## ბიოგრაფია 
1771 წლიდან ლაიფციგის უნივერსიტეტში სწავლობდა საბუნებისმეტყველო მეცნიერებებს. 1775 წლიდან ასწავლიდა ფრაიბერგის სამთო აკადემიაში. გარეგანი იერისა და ქიმიური შემადგებლობის ნიშნით, ვერნერმა განავითარა ქანებისა და მინერალების კლასიფიკაცია. მის მიერ შექმნილი მინერალოგიის ე. წ. „ისტორიულ-საბუნებისმეტყველო“ სკოლა, მოწინავე იყო მთელ დასავლეთ ევროპაში და 
ხასიათდებოდა მრავალრიცხოვანი დეტალური გამოკვლევებითა და მინერალების მორფოლოგიის ფართო დახასიათებით. საბოლოოდ, აღნიშნულმა კვლევებმა და მათმა მიმართულებამ, საფუძველი მოუმზადა ვერნერის მიერ შექმნილ მინერალების კლასიფიკაციას. 

რადგან წარსულში დედამიწის ქერქში შემჩნეული იყო სხვადასხვა ასაკის ფორმაციები ვერნერმა მათ ასაკის მიხედვით უწოდა: პირველეული, მეორეული, მესამეული, ხოლო ყველაზე ახალგაზრდა წარმოშობისას — მეოთხეული ფენები, რომლებიც მიახლოებით შეესაბამებიან ახლანდელი გაგებით პალეოზოურისწინა, პალეოზოურ, მეზო-კაინოზოურსა და მეოთხეულ ქანებს. თითოეულ ფორმაციას დამახასიათებელი პეტროგრაფიული იერი აქვს. აქედან გამომდინარე, იგი მიიჩნევდა, რომ პეტროგრაფია ფორმაციის შეფარდებითი ასაკის მაჩვენებელია და შეგვიძლია გამოვიყენოთ შორეული კორელაციებისათვისაც. ეს მეთოდი ისტორიული გეოლოგიის პირველი მეტად პრიმიტიული საფუძველი იყო. 

ვერნერი აგრეთვე თვლიდა, რომ ყველა ქანი, გრანიტისა და ბაზალტის ჩათვლით, ზღვაშია დალექილი, ხოლო ვულკანური მოვლენები ქვანახშირის მიწისქვეშა წვის შედეგია. ამის გამო ვერნერსა და მის მიმდევრებს „ნეპტუნისტები“ ეწოდათ.

ვერნერი ფართოდ იყენებდა XVIII საუკუნეში წარმოშობილ ტერმინს „გეოგნოზიას“ (1780). ვერნერის ერთ-ერთმა მოწაფემ ფრიდრიხ მოოსმა (1773-1839 წწ.), შემოგვთავაზა მინერალების სიმყარის ათბალიანი სკალა (მოოსის სკალა).

აღსანიშნავია, რომ ცნობილი გეოლოგი აკადემიკოსი სევერგინი, აკრიტიკებდა ვერნერის მიერ შექმნილ მინერალების ცალმხრივ კლასიფიკაციას. ეს უკანასკნელი ცდილობდა უპირველეს ყოვლისა, ქიმიური პრინციპების შემოღებას. აბრაამ გოტლობ ვერნერის ცნობილი მოწაფეები იყვნენ: ალექსანდერ ჰუმბოლდტი და ლეოპოლდ ბუხი.

## გალერეა 

ფაილი:Gedenkstein Abraham Gottlob Werner.jpg 
ფაილი:Werner G W house productive Osiecznica.jpg  
ფაილი:Abrahamgottlobwerner.jpg 

## რესურსები ინტერნეტში 
* აბრაამ გოტლობ ვერნერი – ინფორმაცია  
* აბრაამ გოტლობ ვერნერი – ენციკლოპედია ბრიტანიკა 
* აბრაამ გოტლობ ვერნერი – ბიოგრაფია  

## ლიტერატურა 
* Шафрановский И. И., А. Г. Вернер. Знаменитый минералог и геолог, Л., 1968.

## სქოლიო
კატეგორია:გერმანელი გეოლოგები
კატეგორია:დაბადებული 1750
კატეგორია:გარდაცვლილი 1817
კონსტანტინოპოლის მეოთხე საეკლესიო კრება

**კონსტანტინოპოლის მეოთხე საეკლესიო კრება** – კათოლიკეების მიერ აღიარებული მსოფლიოს მერვე საეკლესიო კრება. მიმდინარეობდა 869–870 წწ. ამავე სახელწოდებით მოიხსენიებენ 879–880 წლებში კონსტანტინოპოლში სოფიას ტაძარში გამართულ საეკლესიო კრებას, რომელსაც აღიარებს აღმოსავლეთის რამდენიმე ეკლესია. კრების პირველ სხდომას ესწრებოდა 20-25 წარმომადგენელი, ხოლო მეორე წელს გამართულ სხდომაზე წარმომადგენელთა რიცხვი 102-მდე გაიზარდა. 

## რესურსები ინტერნეტში
* კათოლიკური ენციკლოპედია 

4
ხმელეთი

[მინი|ხმელეთის უმაღლესი წერტილი - [ევერესტი]]
**ხმელეთი** — დედამიწის ზედაპირის მონაკვეთი, რომელიც არ არის დაფარული მსოფლიო ოკეანისა და წყლის სხვა მეგა ობიექტებით. ნებისმიერი კუნძულისა თუ კონტინენტის ხმელეთის მონაკვეთს, რომელიც წარმოდგენილია მსხვილი წყლის ობიექტებით (მაგალითად: მდინარეებით, ტბებითა და სხვ.) ამ შემთხვევაში, ასეთ მონაკვეთს, მაინც ხმელეთი ეწოდება. 

დედამიწის საერთო ფართობის 149 მლნ. კმ² ხმელეთზე მოდის, რაც პროცენტული მაჩვენებლით შეადგენს დედამიწის ზედაპირის 29,2%-ს. დანარჩენი უდიდესი ნაწილი წყალს უკავია. 

ხმელეთის ვრცელი უბნებია კონტინენტები, რომელთა რიცხვი შეადგენს შვიდს (ევროპა, აზია, აფრიკა, ჩრდილოეთ ამერიკა, სამხრეთ ამერიკა, ანტარქტიდა, ავსტრალია); თუ მას განვიხილავთ ქვეყნის ნაწილებად ექვსს: ევროპა, აზია, აფრიკა, ამერიკა, ანტარქტიკა, ავსტრალია ოკეანეთით. 

ხმელეთის საშუალო სიმაღლეა 875 მეტრი, ხოლო უმაღლესი წერტილი ევერესტი — 8848 მ.

## ლიტერატურა 
* Jan Flis: Szkolny słownik geograficzny. Warszawa: WSiP, 1986, s. 12. 
* Рычагов Г. И. - Общая георморфология. М., 2006.

კატეგორია:ფიზიკური გეოგრაფია
კატეგორია:გეომორფოლოგია
სოფიას დიდი მსოფლიო საეკლესიო კრება

**სოფიას დიდი მსოფლიო საეკლესიო კრება** – აღმოსავლეთის მართლმადიდებლების მიერ აღიარებული მსოფლიოს საეკლესიო კრება. მიმდინარეობდა 879–880 წწ. აია-სოფიას ტაძარში.  კრებას ესწრებოდა 383 ეპისკოპოსი. 

## რესურსები ინტერნეტში
*Catholic Encyclopedia: Fourth Council of Constantinople 
*Legion of Mary, Eight Ecumenical Council

## სქოლიო
კატეგორია:კონსტანტინოპოლის საეკლესიო კრებები
Pentium II

**Pentium II** - კორპორაცია Intel-მა 1998 წელს წარმოადგინა.  Pentium II-ში შერწყმულია MMX ტექნოლოგია და Pentium Pro არქიტექტურა. L2 Cash მეხსიერება არ არის ინტეგრირებული პროცესორის მიკროსქემაში. იგი პროცესორს 64-თანრიგა სალტით უკავშირდება და პროცესორის პლატაზეა მოთავსებული, თავად პროცესორის პლატა კერტრიჯში თავსდება. Pentium II-ის სამუშაო სიხშირეა 200-450 მჰც.      

Pentium II არქიტექტურა შემდეგი თავისებურებებით ხასიათდება:          

* განშტოების მრავლობითი წინასწარმეტყველება, რაც პროგრამის განშტოებების რამდენიმე მიმართულების წინასწარ განსაზღვრას გულისხმობს;

* მონაცემების ნაკადის ანალიზი. მონაცემების ურთიერთდამოკიდებულებებიდან გამომდინარე პროცესორი თავად ირჩევს ინსტრუქციების შესრულების რიგი-თაობას;

* MMX ტექნოლოგიის სრული მხარდაჭერა.

## რესურსები ინტერნეტში
* http://www.cpu-world.com/
* http://search.intel.com/default.aspx?method=typeahead&c=de_DE&q=Intel%20Pentium%20II%20Processor
* http://www.tomshardware.com/us/

კატეგორია:ინტელის x86 მიკროპროცესორები
კატეგორია:კომპიუტერული ტექნოლოგია
გრადუსთა ბადე

**დედამიწის გრადუსთა ბადე** — მერიდიანებისა და პარალელების სისტემა გეოგრაფიულ რუკებზე და გლობუსებზე. გრადუსთა ბადის მეშვეობით ხდება დედამიწის ზედაპირის წერტილთა გეოგრაფიული კოორდინატების — გრძედისა და განედის — 
ათვლა. მოცემული მერიდიანის ყოველ წერტილს ერთი და იგივე გრძედი აქვს, ხოლო პარალელთა წერტილებს — ერთი და იგივე განედი.

გეოდეზიაში დედამიწის ფიგურად მიჩნეულია შეკუმშული ბრუნვის ელიფსოიდი, რომელზედაც მერიდიანები დედამიწის პოლუსებზე გამავალ ელიფსებს წარმოადგენენ, ხოლო პარალელები მცირე წრეებია, რომელთა სიბრტყეები დედამიწის ბრუნვის ღერძის პერპენდიკულარული
და დედამიწის ეკვატორის პარალელურია. დედამიწის ელიფსოიდის შეკუმშულობის შედეგად, გრადუსთა ტოლი რაოდენობის ინტერვალით გავლებულ პარალელებს შორის არსებული ხაზობრივი მანძილი ოდნავ იზრდება ეკვატორიდან პოლუსებისაკენ.

## ლიტერატურა 
კატეგორია:კარტოგრაფია
კებრა ნეგასტი

მინი|შებეს დედოფლის იერუსალიმში სტუმრობის ამსახველი ფრესკა
***კებრა ნეგასტი*** (ამჰარ.: ክብረ ነገሥት, თარგმანში: *მეფეთა დიდების წიგნი*) — გეეზზე დაწერილი წიგნი, რომელიც ეთიოპიის იმპერატორთა, სოლომონის დინასტიის წარმოშობას აღწერს. დღეისთვის მოღწეული ტექსტი მინიმუმ 700 წლისაა. ის ბევრი ეთიოპიელი ქრისტიანისთვისა და რასტაფარიანელებისთვის გარკვეულ წმინდა ტექსტს წარმოადგენს. ტექსტი შეიცავს როგორც საბაელთა დედოფლის და სოლომონის შეხვედრას, ასევე იმას თუ როგორ ჩამოიტანა მენელიკ I-მა ეთიოპიაში აღთქმის კიდობანი და როგორ მოექცნენ ეთიოპიელები კერპთაყვანისმცემლობიდან ერთი, ისრაელის ღმერთის აღიარებაზე. როგორც 1967 წელს ედუარდ ულენდორფმა განმარტა: „კებრა ნეგასტი არ არის უბრალოდ ლიტერატურული ნაწარმოები, არამედ ეთიოპების ეროვნების და რელიგიური ფასეულობების მატარებელიც“.

## ლიტერატურა
* Leeman, Bernard. “The Sabaean Inscriptions at Adi Kaweh”, *AFSAAP Conference University of Queensland September 30 - October 2, 2009*,

## რესურსები ინტერნეტში
* ტექსტის ინგლისური თარგმანი წმინდა წერილები.
* ვენდი ბელჩერი, "შუა საუკუნეების აფრიკული და ევროპული ტექსტები შებეს დედოფალზე"

## სქოლიო
კატეგორია:ეთიოპიური კულტურა
გეოგრაფიული გარემო

**გეოგრაფიული გარემო** — გეოგრაფიული გარსის ნაწილი; ადამიანთა საზოგადოების გარემომცველი დედამიწის ბუნებრივი გარემოს ის ნაწილი, რომელიც ასე თუ ისე გარდაქმნილია ადამიანის მიერ და რომელთანაც საზოგადოება უშუალოთაა დაკავშირებული თავისი 
შრომითი საქმიანობით.

## ბუნებრივი გარემო და საზოგადოება 
დედამიწის ბუნებრივი გარემო მხოლოდ ადამიანთა საზოგადოების გაჩენამ (ადრინდელი პალეოლითი) აქცია გეოგრაფიულ გარემოდ და ისიც მხოლოდ იმ ტერიტორიაზე, სადაც საზოგადოება ცხოვრობდა. დროთა განმავლობაში გეოგრაფიული გარემო ფართოვდებოდა, რადგან ადამიანთა საზოგადოება მზარდ მოთხოვნილებათა დასაკმაყოფილებლად, დედამიწის ახალ სივრცეეებს იპყრობდა, 
ბუნების ახალ-ახალ ნაწილებს იყენებდა. მომავალში გეოგრაფიული გარემო მთლიანად მოიცავს გეოგრაფიული გარსს და მის ფარგლებსაც გასცდება (დედამიწიდან მოუწყვეტლად).

ბუნებრივი გარემოს ის ელემენტები, რომლებიც ბუნებრივი ნივთიერებებისაგან არის შექმნილი ადამიანის ხელით, მაგრამ არ აქვს თვითგანვითარების უნარი, გეოგრაფიულ გარემოს არ შეადგენს და საზოგადოების განსაკუთრებულ ტექნოგენურ გარემოს ქმნის (ქალაქები, ქარხნები, ჰესები და სხვ.).

გეოგრაფიული გარემო საზოგადოების განვითარების ერთ-ერთი აუცილებელი, მუდმივი, მაგრამ არა ძირითადი პირობაა; მას შეუძლია მხოლოდ დააჩქაროს ან შეანელოს და არა განსაზღვროს საზოგადოების განვითარება. გეოგრაფიული გარემოს თავისებურებანი სხვადასხვა ქვეყნებისა და რაიონების ბუნებრივი პირობების ნაირგვარობა და ბუნებრივი რესურსებით უზრუნველყოფა არსებით გავლენას ახდენს ქვეყნების განვითარებაზე.

გეოგრაფიულ გარემოში ადამიანის სამეურნეო საქმიანობას აქვს როგორც აღმშენებლობითი, ისე დამანგრეველი ხასიათი, რაც ბუნების ყველა ელემენტს რელიეფს, ჰავას, წყლებს, ნიადაგებს, ორგანულ სამყაროს და მთლიანობაში ბუნებრივ-ტერიტორიულ კომპლექსებს (*ბტკ*) ეხება.

## იხილეთ აგრეთვე 
* გეოგრაფიული გარსი

## ლიტერატურა 
კატეგორია:ფიზიკური გეოგრაფია
კოშიცეს პრივილეი

მინი|250x250პქ|კოშიცეს პრივილეი
**კოშიცეს პრივილეი** ( ან ) — პოლონეთის მეფის ლაიოშ I დიდის (ლუი I, ლუდოვიკო უნგრელი) 1374 წლის 17 სექტემბრის სიგელი, რომელშიც წარმოდგენილი იყო შლიახტის უფლებები და პრივილეგიები, რომლითაც სარგებლობდნენ მხოლოდ უმაღლესი რანგის სასულიერო და სამოქალაქო ფეოდალები. ამის სანაცვლოდ, ლუდვიგის ერთ-ერთი ქალიშვილი (კატერინა, მარია ან იადვიგა) უნდა ასულიყვნენ პოლონეთის ტახტზე მისი სიკვდილის შემდეგ.

კოშიცეს პრივილეგიები ხელმოწერილ იქნა შლიახტასთან მოლაპარაკებების შემდეგ კოშიცეს ყრილობაზე.

შლიახტამ მიიღო შემდეგი პრივილეგიები:
* ხარკისაგან განთავისუფლება, 2 გროშის გარდა ერთი ლანა მიწაზე და 4 გროშისა მონასტრის მფლობელობიდან;
* ციხე-სიმაგრეების მშენებლობისა და შეკეთების ვალდებულებისაგან განთავისუფლება, ომის დროის გარდა;
* თანამდებობები მხოლოდ პოლონელებს უნდა დაეკავებინათ;
* ომის დროს ბრძოლისათვის შლიახტა იღებდა ჯარისკაცის ხელფასს;
* ქალაქებისა და ხიდების მშენებლობის ვალდებულებებისაგან განთავისუფლება;
* მეფის კარის უზრუნველყოფის ვალდებულებისაგან განთავისუფლება, მეფის იმ დროს როდესაც, მეფე ქვეყანაში მოგზაურობდა.

## ლიტერატურა 
* *კ.ე. ლივანცევი* 1374 წლის კოშიცეს პრივილეი  // ლენინგრადის უნივერსიტეტის მაცნე. — 1966. — № 23. — ფ. 128—133.

კატეგორია:1374
კატეგორია:პოლონეთის ისტორია
კატეგორია:სამართლის ისტორიული წყაროები
კრევო

**კრევო** (, , ) — სოფელი ბელარუსში, გროდნოს ოლქის სმორგონის რაიონის სასოფლო საბჭოს ცენტრი. მდებარეობს სმორგონის სამხრეთით 22 კილომეტრის დაშორებით და 100 კილომეტრის დაშორებით მინსკიდან მის ჩრდილო-დასავლეთით.

## იხილეთ აგრეთვე 
* კრევოს უნია
* კრევოს ციხესიმაგრე
thumb|300px|მარცხნივ|რაიონის რუკა

## რესურსები ინტერნეტში 
* კრევოს საიტი 
* ფოტოგრაფიები globustut.by-ზე
* ფოტოგრაფიები Radzima.org-ზე
* კრევოს გერბი

კატეგორია:ბელარუსის გეოგრაფია
პოლიცია (თამაში)

**პოლიცია** — პირველი ქართული კომპიუტერული თამაში, რომელიც წარდგენილი იქნა 2011 წლის თებერვალში. თამაში უფასოდ განთავსდა საქართველოს შინაგან საქმეთა სამინისტროს საიტზე.

## შექმნა 
თამაშზე მუშაობა დაიწყო 2010 წლის ზაფხულში, საქართველოს შინაგან საქმეთა სამინისტროს უშუალო ინიციატივითა და მხარდაჭერით. ასეთი პროექტის წამოწყების მიზანი იყო საქართველოში ადგილობრივი წარმოების თამაშების ინდუსტრიის ხელშეწყობა და განვითარება. საპროექტო ჯგუფის დაკომპლექტების შემდეგ დაიწყო თამაშის შემუშავება.

შექმნისას მოძიებული და შესწავლილი იქნა ახალი ტექნოლოგიები, რომლებიც გამოიყენება თამაშების პროგრამირებისას. პროექტში დასაქმებული იქნა რამდენიმე ახალბედა და დამწყები სპეციალისტი, რომელიც მუშაობდა როგორც თამაშის გრაფიკულ მხარეზე, ასევე პროგრამული კოდის აგებაზე.

თამაშის შექმნის ერთ-ერთი მიზანს წარმოადგენდა მოთამაშის საბრძოლო რეჟიმთან მაქსიმალურად ახლოს მიყვანა. შემოქმედებით ჯგუფთან თანამშრომლობდნენ პოლიციის აკადემია და მისი ინსტრუქტორები, რომელთა მითითებით შემქმნელებმა დახვეწეს პერსონაჟების უნარჩვევები და მოძრაობები.

თამაშის ანიმაციური მხარე ხელით იქნა აგებული, რის გამოც შექმნამ დიდი დრო დაიკავა. მომავალში, თამაშის შემდეგი ნაწილების შემუშავებისას იგეგმება ე.წ. motion capture-ის გამოყენება, რომელიც ავტორებს საშუალებას მისცემს, მოძრაობებს მაქსიმალურად რეალისტური სახე მიანიჭონ. დაგეგმილია თამაშში რეალური და ცნობადი პიროვნებებისა და ადგილმდებარეობების ინტეგრირებაც.

## სიუჟეტი 
თამაშის მთავარი გმირი ქართველი პოლიციელია, ხოლო მისი მოწინააღმდეგე - რუსი ჯაშუში.

თამაში იწყება წვრთნებით, სადაც იგი მიზანში სროლით და სხვადასხვა დაბრკოლების გადალახვით აჩვენებს საკუთარ მონაცემებს. ამის შემდეგ იგი გარკვეული სირთულის დავალებას იღებს.

## კრიტიკა 
თამაშის გამოჩენამ გამოიწვია აზრთა სხვადასხვაობა. მაგალითად, შალვა რამიშვილის (პირველი ქართული 3D ანიმაციური ფილმის, საახალწლო ზღაპარი, ავტორის) აზრით, თამაშს აკლია შემოქმედებითი მუხტი და დრამატურგია. მან დაიწუნა თამაშის გახმოვანებაც, აქა-იქ გაჯერებული უცენზურო ფრაზებით. მისივე აზრით, იმ თანხით, რომელიც გამოყოფილი იყო თამაშის შექმნაზე, უკეთესი შედეგების მიღებაც შეიძლებოდა, თუმცა მოსაწონია ნაშრომის ტექნიკური მხარე.

ფსიქოლოგ ლელა გაფრინდაშვილის აზრით, საქართველოში დაბალია შემეცნებითი პროდუქტისადმი ინტერესები, რაც ბავშვის მენტალურ განვითარებაზე მოქმედებს. მისი თქმით, ასეთი თამაშის გამოჩენა კიდევ უფრო ზრდის მოზარდებში აგრესიის დონეს, მით უმეტეს, იმ ფონზე, როდესაც საქართველოში არ არსებობს შემეცნებითი ხასიათის თამაშები.

## სქოლიო 
კატეგორია:2011 წლის ვიდეო თამაშები
კატეგორია:ორგანიზებული დანაშაულებრივი ვიდეო თამაშები
კატეგორია:მოქმედებითი თამაშები
კატეგორია:პირველი პირის შუტერი თამაშები
კატეგორია:Windows-ის თამაშები
კატეგორია:ერთმოთამაშიანი ვიდეო თამაშები
კატეგორია:საქართველოში შემუშავებული ვიდეო თამაშები
Lhuna

„**Lhuna**“ — ბრიტანული როკ-ჯგუფ Coldplay-ს სიმღერა და საქველმოქედო სინგლი, გამოცემული 2008 წელს. იგი ჩაწერილია კაილი მინოუგის მონაწილეობით.

## შექმნა
სიმღერა ჩაიწერა ალბომის  *Viva la Vida or Death and All His Friends* შექმნის პერიოდში, მაგრამ არ იქნა შეტანილი ამ ალბომში. კითხვაზე, თუ რატომ, კრის მარტინის პასუხი იყო "ის ზედმეტად სექსუალურია". მოსალოდნელი იყო მისი გამოჩენა EP დისკზე ''Prospekt's March'', მაგრამ საბოლოოდ, იგი ცალკე სინგლის სახით, 2008 წლის 1 დეკემბერს გავიდა, შიდსთან ბრძოლის მსოფლიო დღის აღსანიშნავად.

## სინგლი 
;ციფრული ვერსია
#Lhuna - 4:44

## სქოლიო 
კატეგორია:2008 წლის სინგლები
კატეგორია:2008 წლის სიმღერები
კატეგორია:Coldplay-ს სიმღერები
კატეგორია:კაილი მინოუგის სიმღერები